Charles Daniel Balvo

**Charles Daniel Balvo** (født 1951) er en amerikansk katolsk prelat som er titulærerkebiskop og pavelig diplomat.

## Liv og virke
### Bakgrunn
Charles Daniel Balvo ble født i Brooklyn i New York City, men vokste opp i Suffern, der han gikk på *Sacred Heart School*. Han studerte ved Cathedral College of the Immaculate Conception, i Manhattan og i Queens.

Balvo studerte til prestetjeneste ved *[[Pontifical North American College]]* i Roma, og tok bakkalaureat i teologi og lisentiat i bibelteologi ved Gregoriana. Han studerte så kirkerett ved Catholic University of America (lisensiat) og ved Gregoriana (doktorat).

### Prest
Han ble presteviet den 6. juni 1976 av biskopen av San Diego i California, msgr Leo Thomas Maher. Balvo var sjelesørger ved *Sacred Heart parish* i Newburgh i New York fra 1976 til 1981, og så ved *St. John the Evangelist* i Mahopac i New York,i et år.

Charles Balvo ble del av det pavelige diplomatiske korps i 1987. Han ble postert til nuntiaturene i Litauen, Jordan, Tsjekkia, Ecuador og Ghana.

### Titulærerkebiskop, pavelig nuntius til New Zealand og andre øystater i Stillehavet
Pave Johannes Paul II utnevnte ham den 1. april 2005 til titularerkebiskop *[[pro hac vice]]* av *Castello*. Han ble bispeviet av erkebiskopen av New York, kardinal Edward Michael Egan, den 29. juni samme år; medkonsekratorer var erkebiskopene Gabriel Montalvo Higuera, apostolisk nuntius til USA, og Celestino Migliore, Pavestolens permanente observatør ved FN.

Erkebiskop Balvo var fra utnevnelse 1. april 2005 og til 17. januar 2013 apostolisk nuntius til Fiji, Marshalløyene, i Kiribati, Mikronesia, i New Zealand, i Palau, i Tonga, og Vanuatu. Samtidig var han apostolisk delegat for Oceania. Fra 25. mars 2006 til 17. januar 2013 var han også nuntius til Cook-øyene, Samoa og Nauru.
### Nuntius til Kenya og Sør-Sudan
Den 17. januar 2013 utnevnte pave Benedikt XVI ham til apostolisk nuntius til Kenya og til oermanent observatør ved FN-organisasjonen HABITAT i Nairobi. Den 21. desember 2013 utnevnte pave Frans ham dessuten til nuntius til Sør-Sudan.

Om om den sørsudanesiske borgerkrigen sa erkebiskop Balvo at sivilsamfunnet ikke bare må være involvert i forhandlinger på regjeringsnivå, men at hele samfunnet *«alltid bør være aktivt involvert.»* Til nyhetsbyrået CISA den  17. februar sa han at det sivile samfunn og kirken allerede har bedt de stridende fraksjoner om å legge ned våpnene og finne ut av sine uenigheter, og la til at det til syvende og sist er menneskene som lider. *«I et land som har mye ressurser, vil det ikke være lett å utvikle dem med mindre det blir fred»*, sa han. Han sa at kirken gjorde mye for å hjelpe mennesker gjennom å fremme deres velferd og vil fortsette å sikre at fred råder i nasjonen. *«Det er svært vanskelig å fremme og skape et samfunn med generasjoner av mennesker som alt de har kjent er vold,»* sa han.

### Nuntius til Tsjekkia
Den 21. september 2018 utnevnte pave Frans ham til nuntius til Tsjekkia.
### Nuntius til Australia
Den 17. januar 2022 utnevnte pave Frans ham til nuntius til Australia.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Maria Parocchi (1833–1903) *1871
* Pave Pius X (1835–1914) *1884
* Pave Benedikt XV (1854–1922) *1907
* Pave Pius XII (1835–1958) *1917 
* Kardinal Eugène-Gabriel-Gervais-Laurent Tisserant (1884–1972) *1937
* Kardinal Bernardin Gantin (1922–2008) *1986
* Kardinal Edward Michael Egan (1932–2015) *1985
* Erkebiskop *Charles Daniel Balvo* (1951–) *2005

## Referanser